ddrg/super_eurlex huggingface dataset:
Sklep Sveta

z dne 26. junija 2001

o pristopu Evropske skupnosti k Uredbi 108 Gospodarske komisije Združenih narodov za Evropo o homologaciji proizvodnje protektiranih pnevmatik za motorna in priklopna vozila

(2001/509/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 o pristopu Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za vozila s kolesi, opremo in dele, ki se lahko pritrdijo in/ali uporabijo na vozilih s kolesi, ter o pogojih za vzajemno priznavanje homologacij, podeljenih na podlagi teh predpisov [1] ("Revidirani sporazum iz leta 1958"), ter zlasti člena 3(3) in druge alinee člena 4(2) Sklepa,

ob upoštevanju predloga Komisije [2],

ob upoštevanju privolitve Evropskega parlamenta [3],

ob upoštevanju naslednjega:

(1) Cilj enotnih določb Uredbe 108 Gospodarske komisije Združenih narodov za Evropo o homologaciji proizvodnje protektiranih pnevmatik za motorna in priklopna vozila je odpraviti tehnične ovire za trgovino z motornimi vozili med pogodbenicami v zvezi s protektiranimi pnevmatikami ter hkrati zagotavljati visoko raven varnosti in varstva okolja.

(2) Uredba 108 je bila pogodbenicam uradno sporočena in je za vse pogodbenice, ki do datuma ali datumov, določenih v njej, niso predložile uradnega obvestila o nesoglasju, začela veljati kot uredba, priložena k Revidiranemu sporazumu iz leta 1958.

(3) Da bi lahko gospodarski subjekti pravočasno sprejeli ustrezne ukrepe za upoštevanje določb Uredbe 108, s čimer bi se izognili motnjam na trgu s protektiranimi pnevmatikami, zlasti zaradi datumov začetka veljavnosti, ki se med državami članicami lahko razlikujejo, bo enotna uporaba te uredbe na celotnem območju Skupnosti pozneje urejena z Direktivo Skupnosti. Uredba 108 pa ne bo vključena v sistem homologacije motornih in priklopnih vozil –

SKLENIL:

Edini člen

Evropska skupnost pristopi k Uredbi 108 Gospodarske komisije Združenih narodov za Evropo o homologaciji proizvodnje protektiranih pnevmatik za motorna in priklopna vozila.

Besedilo Uredbe je priloženo k temu sklepu [4].

V Luxembourgu, 26. junija 2001

Za Svet

Predsednik

T. Östros

[1] UL L 346, 17.12.1997, str. 78.

[2] UL C 177, 22.6.2000, str. 47.

[3] Privolitev, dana 15. maja 2001 (še ni objavljena v Uradnem listu).

[4] Ta uredba bo objavljena v naslednjem Uradnem listu.

--------------------------------------------------
Odločba Komisije

z dne 18. julija 2001

o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu

(notificirano pod dokumentarno številko K(2001) 1953)

(Besedilo velja za EGP)

(2001/610/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali za premike in uvoz kopitarjev iz tretjih držav [1], kakor je bila nazadnje spremenjena z Odločbo Komisije 2001/298/ES [2], in zlasti člena 19(ii) Direktive,

ob upoštevanju naslednjega:

(1) V skladu z Odločbo Komisije 93/195/EGS [3], kakor je bila nazadnje spremenjena z Odločbo 2001/144/ES [4], je ponovni vstop registriranih konj za dirke, tekmovanja in kulturne dogodke po začasnem izvozu omejen na konje, ki so bili manj kot 30 dni v katerikoli državi nečlanici, ki je v Prilogi II k navedeni odločbi našteta v isti skupini.

(2) Da bi se tekmovalnim konjem, s poreklom iz Skupnosti, olajšalo sodelovanje na mednarodnih tekmovanjih v državah nečlanicah, naštetih v različnih skupinah, zlasti to velja za Avstralijo, Kanado, Združene države Amerike, Hong Kong, Japonsko, Singapur ali Združene arabske emirate, bi bilo treba ta čas podaljšati na manj kot 90 dni, omejitve za države iz iste skupine pa bi bilo treba za tekmovalne konje, ki sodelujejo na takšnih srečanjih, ukiniti.

(3) Ukrepi, ki jih predvideva ta odločba, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Odločba 93/195/EGS se spremeni na naslednji način:

1. Členu 1 se doda alinea:

"— so sodelovali na mednarodnih tekmovanjih v Avstraliji, Kanadi, Združenih državah Amerike, Hong Kongu, na Japonskem, v Singapurju ali Združenih arabskih emiratih ter izpolnjujejo zahteve iz veterinarskega spričevala v skladu z vzorcem iz Priloge VIII k tej odločbi."

2. Priloga k tej odločbi se doda kot Priloga VIII.

Člen 2

Ta odločba je naslovljena na države članice.

V Bruslju, 18. julija 2001

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 102, 12.4.2001, str. 63.

[3] UL L 86, 6.4.1993, str. 1.

[4] UL L 53, 23.2.2001, str. 23.

--------------------------------------------------

PRILOGA

„PRILOGA VIII

+++++ TIFF +++++

+++++ TIFF +++++

+++++ TIFF +++++

--------------------------------------------------
Odločba Komisije

z dne 2. avgusta 2001

o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost

(notificirano pod dokumentarno številko K(2001) 2447)

(Besedilo velja za EGP)

(2001/638/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Odločbo 94/113/ES [2],

ob upoštevanju naslednjega:

(1) Pristojne veterinarske službe Kanade in Združenih držav so predložile zahtevek za spremembo seznama skupin, uradno odobrenih na njihovih ozemljih za izvoz zarodkov domačega goveda v Skupnost, uvedenega z Odločbo Komisije 92/452/EGS [3], kakor je bila nazadnje spremenjena z Odločbo 2001/184/ES [4].

(2) Komisija je prejela zagotovila o skladnosti z zahtevami, določenimi v členu 8 Direktive 89/556/EGS.

(3) Odločbo 92/452/EGS je zato treba ustrezno spremeniti.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga k Odločbi 92/452/EGS se spremeni:

1. k vrsticam, ki se nanašajo na kanadske skupine, se doda naslednja vrstica:

"CA | | E 1241 | | Centre de production d'embryons Damythier 281, rang 5 St-Liguori, Québec JOK 2XO | Dr Luc Besner" |

2. k vrsticam, ki se nanašajo na skupine iz ZDA, se dodata naslednji vrstici:

"US | | 91CA035 E 689 | | Ruann Dairy 7285 W Davis Avenue Riverdale CA 93656 | Kenneth Halback |

US | | 01WI098 E 1063 | | Dairyland Veterinary Practice 370 Flower Court Platterville WI 53818 | Dr Leah Penza" |

3. vrstici, ki se nanašata na skupini iz ZDA E 512 (91PA005) in E 962 (91CA040), se ustrezno nadomestita z naslednjima:

"US | | 91PA005 E 512 | 94PA005 IVF | Em Tran 197 Bossier Road Elizabethtown PA | Boyd Henderson |

US | | 91CA040 E 692 | | Webb ET Services 1319 Prairie Flower Road Turlock CA 95480 | James Webb" |

4. vrstice, ki se nanašajo na kanadske skupine E 607, E 660 in E 933, se ustrezno nadomestijo z naslednjimi:

"CA | | E 607 | | Mill Bay Veterinary Clinic 840 Delaune Road PO Box 128 Mill Bay, British Columbia VOR 2PO | Dr Jim Decker Dr Chris Urquhart |

CA | | E 660 | E 660 (FIV) | Clinique vétérinaire Coaticook 490 Main Ouest CP 25 Coaticook, Québec J1A 2S8 | Dr Pierre Brassard |

CA | | E 933 | | E.T.E. Inc 3700 boul. de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" |

Člen 2

Ta odločba je naslovljena na države članice.

V Bruslju, 2. avgusta 2001

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 53, 24.2.1994, str. 53.

[3] UL L 250, 29.8.1992, str. 40.

[4] UL L 67, 9.3.2001, str. 77.

--------------------------------------------------
Sklep Komisije

z dne 18. aprila 2001

o izmenjavi pisem o spremembi točke B Priloge k Sporazumu med Evropsko skupnostjo in Republiko Bolgarijo o vzajemni zaščiti in nadzoru imen vin

(notificirano pod dokumentarno številko K(2001) 1080)

(2001/339/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 93/722/ES z dne 23. novembra 1993 o sklenitvi sporazuma med Evropsko skupnostjo in Republiko Bolgarijo o vzajemni zaščiti in nadzoru imen vin [1], in zlasti člena 3 Sklepa,

ob upoštevanju naslednjega:

(1) Po členu 3 Sklepa Sveta o sklenitvi Sporazuma med Evropsko skupnostjo in Republiko Bolgarijo o vzajemni zaščiti in nadzoru imen vin je Komisija za izvajanje člena 13 Sporazuma pooblaščena skleniti potrebne pravne akte o spremembi Sporazuma skladno s postopkom iz člena 83 Uredbe Sveta (EGS) št. 822/87 z dne 16. marca 1987 o skupni ureditvi trga za vino [2]. Uredbo (EGS) št. 822/87 je nadomestila Uredba (ES) št. 1493/1999 [3], kakor je bila nazadnje spremenjena z Uredbo (ES) št. 2826/2000 [4].

(2) Komisija, v imenu Skupnosti, in Republika Bolgarija sta dosegli sporazum v obliki izmenjave pisem. Izmenjavo pisem je treba potrditi.

(3) Upravljalni odbor za vino ni podal svojega mnenja v roku, ki ga je določil njegov predsednik –

SKLENILA:

Člen 1

Izmenjava pisem o spremembi točke B Priloge k Sporazumu med Evropsko skupnostjo in Republiko Bolgarijo o vzajemni zaščiti in nadzoru imen vin, se odobri v imenu Skupnosti.

Besedilo izmenjave pisem je priloženo temu sklepu.

Člen 2

Ta sklep in besedilo izmenjave pisem, predvideno v členu 1, se objavita v Uradnem listu Evropskih skupnosti.

V Bruslju, 18. aprila 2001

Za Komisijo

Franz Fischler

Član Komisije

[1] UL L 337, 31.12.1993, str. 11.

[2] UL L 84, 27.3.1987, str. 1.

[3] UL L 179, 14.7.1999, str. 1.

[4] UL L 328, 23.12.2000, str. 2.

--------------------------------------------------
Odločba Komisije

z dne 8. novembra 2001

o določitvi vprašalnika za letno poročanje o oceni kakovosti zunanjega zraka po Direktivah Sveta 96/62/ES in 1999/30/ES

(notificirana pod dokumentarno številko K(2001) 3405)

(Besedilo velja za EGP)

(2001/839/ES)

KOMISIJA EVROPSKIH SKUPNOSTI JE –

op upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/62/ES z dne 27. septembra 1996 o ocenjevanju in upravljanju kakovosti zunanjega zraka [1] ter zlasti člena 11 Direktive,

ob upoštevanju naslednjega:

(1) Direktiva 96/62/ES določa okvir za ocenjevanje in upravljanje kakovosti zunanjega zraka.

(2) Direktiva Sveta 1999/30/ES z dne 22. aprila 1999 o mejnih vrednostih žveplovega dioksida, dušikovega dioksida in dušikovih oksidov, delcev in svinca v zunanjem zraku [2] določa mejne vrednosti, ki jih je treba doseči na določen ciljni datum.

(3) Redno poročanje držav članic je sestavni del te zakonodaje.

(4) Vsako leto je treba poročati o več postavkah, določenih v členu 11 Direktive 96/62/ES skupaj s prilogami I, II, III, IV in V k Direktivi 1999/30/ES ter v členih 3, 5 in 9(6) Direktive 1999/30/ES.

(5) V skladu z Direktivo 1999/30/ES so z učinkom od 19. julija 2001 razveljavljene določbe o poročanju po Direktivi Sveta 80/779/EGS z dne 15. julija 1980 o mejnih vrednostih kakovosti zraka ter priporočenih vrednostih žveplovega dioksida in suspendiranih delcev [3], Direktivi Sveta 82/884/EGS z dne 3. decembra 1982 o mejni vrednosti svinca v zraku [4] in Direktivi Sveta 85/203/EGS z dne 7. marca 1982 o standardih kakovosti zraka za dušikov dioksid [5], čeprav mejne vrednosti po teh direktivah še naprej veljajo do leta 2005 za direktivi 80/779/EGS in 82/884/EGS ter do leta 2010 za Direktivo 85/203/EGS, poročanje o preseganjih teh mejnih vrednostih pa se nadaljuje v skladu s členom 9(6) Direktive 1999/30/ES.

(6) Da bi zagotovili posredovanje predpisanih informacij v pravilni obliki, je treba od držav članic zahtevati, da jih predložijo na osnovi standardiziranega vprašalnika.

(7) Ukrepi, predvideni s to odločbo, so v skladu z mnenjem odbora, ustanovljenega s členom 12(2) Direktive 96/62/ES –

SPREJELA NASLEDNJO ODLOČBO:

Člen 1

Države članice uporabijo vprašalnik iz Priloge kot osnovo za posredovanje informacij, ki jih je treba vsako leto poslati po členu 11 Direktive 96/62/ES skupaj s prilogami I, II, III, IV in V, ter po členih 3, 5 in 9(6) Direktive 1999/30/ES.

Člen 2

Ta odločba je naslovljena na države članice.

V Bruslju, 8. novembra 2001

Za Komisijo

Margot Wallström

Članica Komisije

[1] UL L 296, 21.11.1996, str. 55.

[2] UL L 163, 29.6.1999, str. 41.

[3] UL L 229, 30.8.1980, str. 30.

[4] UL L 378, 31.12.1982, str. 15.

[5] UL L 87, 27.3.1985, str. 1.

--------------------------------------------------

PRILOGA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Odločba Komisije

z dne 4. decembra 2001

o popravku Direktive 2001/22/ES o določitvi postopkov vzorčenja in analiznih metod za uradni nadzor vsebnosti svinca, kadmija, živega srebra in 3-MCPD v živilih

(notificirana pod dokumentarno številko K(2001) 3913)

(Besedilo velja za EGP)

(2001/873/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 85/591/EGS z dne 20. decembra 1985 glede postopkov Skupnosti za vzorčenje in analizo za nadzor živil, namenjenih za prehrano ljudi [1], in zlasti člena 1 Direktive,

ob upoštevanju naslednjega:

(1) Direktiva Komisije 2001/22/ES z dne 8. marca 2001 o določitvi postopkov vzorčenja in analiznih metod za uradni nadzor vsebnosti svinca, kadmija, živega srebra in 3-MCPD v živilih [2] določa in usklajuje tehnične ukrepe za postopke vzorčenja in analizne metode, ki se uporabljajo pri nadzoru zadevnih onesnaževalcev.

(2) V besedilu, objavljenem v Uradnem listu Evropskih skupnosti, je prišlo do vsebinske napake v datumu, do katerega v državah članicah postanejo veljavni zakoni in drugi predpisi za uskladitev z zgoraj navedeno direktivo.

(3) Direktivo 2001/22/ES je treba ustrezno popraviti.

(4) Ukrepi, predvideni s to odločbo, so v skladu z mnenjem Stalnega odbora za živila –

SPREJELA NASLEDNJO ODLOČBO:

Člen 1

V prvem odstavku člena 3 Direktive 2001/22/ES se "5. aprila 2003" nadomesti s "5. aprila 2002".

Člen 2

Ta odločba je naslovljena na države članice.

V Bruslju, 4. decembra 2001

Za Komisijo

David Byrne

Član Komisije

[1] UL L 372, 31.12.1985, str. 50.

[2] UL L 77, 16.3.2001, str. 14.

--------------------------------------------------
Sklep Sveta

z dne 26. februarja 2001

o sklenitvi sporazuma med Evropsko skupnostjo in vlado Kanade o prenovi programa sodelovanja na področju visokošolskega izobraževanja in usposabljanja

(2001/197/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti členov 149 in 150 v zvezi s prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju naslednjega:

(1) Svet je s Sklepom dne 22. maja 2000 pooblastil Komisijo za pogajanja o Sporazumih o sodelovanju na področju visokošolskega izobraževanja in poklicnega usposabljanja med Evropsko skupnostjo, Kanado in Združenimi državami Amerike.

(2) Skupnost in Kanada pričakujeta vzajemno korist od tega sodelovanja, ki mora s strani Skupnosti dopolnjevati dvostranske programe med državami članicami in Kanado ter zagotavljati evropsko dodatno vrednost.

(3) Odobriti je treba Sporazum med Evropsko skupnostjo in vlado Kanade o podaljšanju programa sodelovanja v visokošolskem izobraževanju in usposabljanju –

SKLENIL:

Člen 1

Sporazum med Evropsko skupnostjo in vlado Kanade o prenovi programa sodelovanja na področju visokošolskega izobraževanja in usposabljanja se odobri v imenu Skupnosti.

Besedilo Sporazuma je priloženo temu sklepu.

Člen 2

Delegacijo Evropske skupnosti v Skupnem odboru iz člena 6 Sporazuma, sestavljajo predstavnik Komisije, ki mu pomaga po en predstavnik vsake države članice.

Člen 3

Predsednik Sveta poda uradno obvestilo, kot je predvideno v členu 12 tega sporazuma.

V Bruslju, 26. februarja 2001

Za Svet

Predsednik

A. Lindh

--------------------------------------------------
Odločba Komisije

z dne 6. novembra 2000

o tretji spremembi Odločbe 1999/507/ES o nekaterih zaščitnih ukrepih za nekatere pse, mačke in leteče pse s poreklom iz Malezije (polotok) in Avstralije

(notificirana pod dokumentarno številko K(2000) 3178)

(Besedilo velja za EGP)

(2000/708/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS [1], kakor je bila nazadnje spremenjena z Direktivo 96/43/ES [2], in zlasti člena 18(7) Direktive,

ob upoštevanju naslednjega:

(1) Komisija je z Odločbo 1999/507/ES [3], kakor je bila nazadnje spremenjena z Odločbo 2000/6/ES [4], sprejela zaščitne ukrepe za nekatere leteče pse, pse in mačke s poreklom iz Malezije (polotok) in Avstralije proti bolezni Nipah in Hendra, ki med drugim vključujejo laboratorijske teste za pse in mačke, namenjene za uvoz v Skupnost.

(2) Bolezen Hendra, ki je v skladu z avstralsko zakonodajo prijavljiva bolezen, v Avstraliji od sprejetja Odločbe 1999/507/ES ni bila zabeležena. Zato je treba določbe te odločbe v zvezi z Avstralijo prilagoditi razmeram v zvezi z boleznijo v zadevni državi in zlasti umakniti zahtevo za laboratorijsko testiranje mačk, uvoženih iz Avstralije.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Člen 3 Odločbe 1999/507/ES se spremeni na naslednji način:

1. Druga alinea odstavka 2 se črta.

2. Doda se tretji odstavek:

"3. Prepoved iz odstavka 1 ne velja za mačke v tranzitu, če ostanejo na območju mednarodnega letališča."

Člen 2

Ta odločba je naslovljena na države članice.

V Bruslju, 6. novembra 2000

Za Komisijo

David Byrne

Član Komisije

[1] UL L 268, 24.9.1991, str. 56.

[2] UL L 162, 1.7.1996, str. 1.

[3] UL L 194, 27.7.1999, str. 66.

[4] UL L 3, 6.1.2000, str. 29.

--------------------------------------------------
Odločba Komisije

z dne 16. decembra 1999

o podrobnih pravilih za uporabo člena 9 Direktive Sveta 97/78/ES v zvezi s pretovarjanjem izdelkov na mejni kontrolni točki, če so pošiljke namenjene morebitnemu uvozu v Evropsko skupnost in o spremembi Odločbe Komisije 93/14/EGS

(notificirano pod dokumentarno številko K(1999) 4506)

(Besedilo velja za EGP)

(2000/25/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 97/78/ES z dne 18. decembra 1997 o načelih organizacije veterinarskih pregledov izdelkov, ki vstopajo v Skupnost iz tretjih držav [1] in zlasti člena 9(2) Direktive,

(1) ker je pomembno, da pristojni uradni veterinar na mejni kontrolni točki prejme ustrezne informacije za pošiljko izdelkov, ki se pretovarjajo, še preden se uvozijo v EU na drugi mejni kontrolni točki;

(2) ker je primerno določiti časovna obdobja opredelitve veterinarskih pregledov, ki jih je treba izvesti;

(3) ker je pomembno opredeliti, da je treba pošiljke izdelkov podrediti celovitemu obsegu veterinarskih pregledov, predpisanih po zaključku najdaljšega predvidenega obdobja;

(4) ker so obstoječa pravila za pretovarjanje pošiljk na mejni kontrolni točki predpisana v členu 4 Odločbe Komisije 93/14/EGS [2] ter jih je treba razveljaviti in nadomestiti s to odločbo;

(5) ker so ukrepi, predvideni v tej odločbi, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Če se na mejni kontrolni točki pošiljke izdelkov priglasijo za naknadno pretovarjanje, mora oseba, ki je odgovorna za tovor, obvestiti pristojnega uradnega veterinarja na mejni kontrolni točki ob prispetju in s sredstvi, ki jih določijo pristojni organi, o ocenjenem času za razkladanje pošiljke, o namembni mejni kontrolni točki in, če je to potrebno, o točnem mestu, kjer je pošiljka.

Člen 2

Za uporabo člena 9(1)(b)(i) Direktive 97/78/ES:

- je za letališče najkrajše obdobje 12 ur in najdaljše 48 ur;

- je za morsko pristanišče najkrajše obdobje sedem dni in najdaljše 20 dni.

Člen 3

Če preteče najdaljše obdobje, opredeljeno v členu 2, je treba pošiljko podrediti pregledom iz člena 4 Direktive 97/78/ES na vhodni mejni kontrolni točki.

Člen 4

Člen 4 Odločbe 93/14/EGS se razveljavi.

Člen 5

Ta odločba se začne uporabljati s 1. januarjem 2000.

Člen 6

Ta odločba je naslovljena na države članice.

V Bruslju, 16. decembra 1999

Za Komisijo

David Byrne

Član Komisije

[1] UL L 24, 30.1.1998, str. 3.

[2] UL L 9, 15.1.1993, str. 42.

--------------------------------------------------
Odločba Komisije

z dne 6. julija 2000

o spremembi Odločbe 1999/710/ES o začasnih seznamih obratov tretjih držav, iz katerih države članice dovolijo uvoz mletega mesa in mesnih pripravkov

(notificirano pod dokumentarno številko K(2000) 1846)

(Besedilo velja za EGP)

(2000/430/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila spremenjena z Odločbo 98/603/ES [2], in zlasti člena 2(1) in člena 7 Odločbe,

ob upoštevanju naslednjega:

(1) Začasni seznam obratov, ki proizvajajo mleto meso in mesne pripravke, je bil sestavljen z Odločbo Komisije 1999/710/ES [3].

(2) Romunija je poslala seznam obratov, ki proizvajajo mleto meso in mesne pripravke ter za katere pristojni organi potrjujejo, da so v skladu s predpisi Skupnosti.

(3) Lahko se sestavi začasni seznam obratov, ki proizvajajo mleto meso in mesne pripravke, za Romunijo v skladu s postopkom, določenim v Odločbi Sveta 95/408/ES za nekatere države.

(4) Ukrepi, predvideni s to odločbo, so v skladu z mnenjem Stalnega veterinarskega odbora -

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 1999/710/ES.

Člen 2

Ta odločba je naslovljena na države članice.

V Bruslju, 6. julija 2000

Za Komisijo

David Byrne

Član Komisije

[FOR THE PRINTER: insert multilingual Annex from the original - title, subtitle and table]

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 281, 4.11.1999, str. 82.